**ÚRAD PRE SLOVÁKOV ŽIJÚCICH V ZAHRANIČÍ**

Služobný úrad

Registračné číslo: **V/7**

**S m e r n i c a**

**č. 3/2014**

**Dodatok č. 1 k Smernici č. 21/2013 z 2.10.2013**

о poskytovaní dotácií v pôsobnosti Úradu pre Slovákov žijúcich v zahraničí

Predseda Úradu pre Slovákov žijúcich v zahraničí v súlade s čl. 17 písm. h) Organizačného poriadku Úradu pre Slovákov žijúcich v zahraničí zo 17.2.2014 vydáva tento dodatok.

I.

Článok 3 „Účel poskytovania dotácií“ v Smernici č. 21/2013:

„Ods. 3) Dotáciu nemožno poskytnúť ani použiť na:

Písm. h) úhradu viac ako 10 % prevádzkových nákladov prijímateľa, ktoré sú priamo spojené s realizáciou projektu podľa dotačnej zmluvy, pričom ich výška nesmie presiahnuť sumu 500,- €.“

**sa mení takto:**

Článok 3 Účel poskytovania dotácií

Ods. 3) Dotáciu nemožno poskytnúť ani použiť na:

Písm. h) úhradu prevádzkových nákladov prijímateľa, ktoré sú priamo spojené s realizáciou projektu podľa dotačnej zmluvy, ak presahujú 10 % z výšky dotácie, pričom úhrada prevádzkových nákladov nesmie presiahnuť sumu 500,- €.

II.

Článok 12 „Vyúčtovanie dotácie“ v Smernici č. 21/2013:

„Ods. 5 Poskytnutú dotáciu je prijímateľ povinný použiť:

* do **31. decembra** príslušného roka, v ktorom bola dotácia schválená a vyúčtovať najneskôr do **31. januára** nasledujúceho kalendárneho roka, alebo
* do **28. februára** kalendárneho roka nasledujúceho po roku, v ktorom bola dotácia schválená v prípade, ak bola dotácia poskytnutá po 31. októbri, a vyúčtovať najneskôr do **31. marca** nasledujúceho kalendárneho roka.“

**sa mení takto:**

Ods. 5 Poskytnutú dotáciu je prijímateľ povinný použiť:

* do **31. decembra** príslušného roka, v ktorom bola dotácia schválená a vyúčtovať najneskôr do **31. januára** nasledujúceho kalendárneho roka, alebo
* do **28. februára** kalendárneho roka nasledujúceho po roku, v ktorom bola dotácia schválená v prípade, ak bola dotácia poskytnutá po 1. októbri, a vyúčtovať najneskôr do **31. marca** kalendárneho roka nasledujúceho po roku, v ktorom bola dotácia schválená.

III.

**Článok 12 „Vyúčtovanie dotácie“ v Smernici č. 21/2013:**

„ Ods. 8) Termín vyúčtovania dotácie na bežné výdavky je možné predĺžiť najviac o jeden rok a termín vyúčtovania dotácie na kapitálové výdavky najviac o tri roky odo dňa určeného v dotačnej zmluve, a to formou dodatku k dotačnej zmluve.“

**sa zrušuje.**

IV.

1) Ostatné ustanovenia Smernice č. 21/2013 ostávajú nezmenené.

2) Tento vnútorný predpis nadobúda účinnosť 4.4.2014

 RNDr. Igor Furdík

 predseda

**Úrad pre Slovákov žijúcich v zahraničí**

Služobný úrad

VNÚTORNÝ PREDPIS č. 3/2014

**Názov predpisu:**

|  |
| --- |
| Dodatok č. 1 k Smernici č. 21/2013 z 2.10.2013о poskytovaní dotácií v pôsobnosti Úradu pre Slovákov žijúcich v zahraničí |

**Druh predpisu:**

|  |
| --- |
| smernica |

**Účel predpisu:**

Týmto vnútorným predpisom sa mení Smernica č. 21/2013 о poskytovaní dotácií v pôsobnosti Úradu pre Slovákov žijúcich v zahraničí, a to spresnením pojmu (časť I.), odstránením technickej chyby (časť II.) a aplikáciou novely zákona č. 523/2004 Z. z. o rozpočtových pravidlách verejnej správy a o zmene a doplnení niektorých zákonov v znení účinnom od 1.1.2014.

**Rozsah pôsobnosti:**

Vnútorný predpis sa vzťahuje na štátnych zamestnancov úradu, pracovníkov úradu vo výkone prác vo verejnom záujme, na dotačnú komisiu a dotačné subkomisie úradu.

**Počet strán**: 2

**Vzťah k už vydaným vnútorným predpisom:**

Mení sa vnútorný predpis Úradu pre Slovákov žijúcich v zahraničí č. 21/2013.

|  |  |  |
| --- | --- | --- |
| **Vypracoval**:Doc. Ing. Milan Koščo, CSc.riaditeľ ODEK | **Schválil:**RNDr. Igor Furdíkpredseda | **Dátum schválenia:**4.4.2014**Dátum účinnosti:**4.4.2014 |